33. ΒΑΣΙΛΙΚΟΝ ΔΙΑΤΑΓΜΑ υπ’ αριθ.349 της 11 Μαΐου /9 Ίουν. 1960 (ΦΕΚ Α΄ 76) Περί καταργήσεως και αντικαταστάσεως του από 11.11.58 Β.Δ/τος ΄΄περί τροποποιήσεως του άρθρ. 10 του από 25.5.38 Β.Δ/τος ΄΄περί χορηγήσεως αδειών και πτυχίων ηλ/κων εγκαταστάσεων Δ΄ Ειδικότητος (ανελκυστήρων)΄΄. Άρθρ.1.–(Αντικαθίσταται το άρθρ. 10 του Β.Δ. της 25 Μαΐου/14 Ίουν. 1938, ανωτ. σελ. 165). Μεταβατική Διάταξις Άρθρ.2.-Εάν κατά τα δύο πρώτα έτη εφαρμογής του παρόντος Δ/τος ήθελε σημειωθή σοβαρά έλλειψις ή ανεπάρκεια προσωπικού κεκτημένου τα εις το προηγούμενον άρθρον καθοριζόμενα προσόντα, δύναται, μετ’ απόφασιν του Υπουργού Βιομηχανίας, βεβαιούσαν ητιολογημένως την συνδρομήν τοιαύτης περιπτώσεως, να χορηγούνται, κατόπιν εξετάσεων, άδειαι ασκήσεως του επαγγέλματος βοηθητικού προσωπικού Δ΄ ειδικότητος εις αδειούχους ηλεκτροτεχνίτας και βοηθούς ηλεκτροτεχνίτου Α΄ και Γ΄ Ειδικοτήτων, ή και εις πρόσωπα αποδεδειγμένως ανήκοντα εις τον κλάδον Δ΄ Ειδικότητος κεκτημένους ολιγώτερα των υπό του προηγουμένου άρθρου προσόντα. Αι άδειαι αύται θα είναι προσωριναί μέχρι συμπληρώσεως των υπό του παρόντος καθοριζομένων προσόντων, οπότε αντικαθίστανται δι’οριστικών τοιούτων άνευ νέων εξετάσεων. Αι προσωριναί άδειαι ανακαλούνται οπωσδήποτε και προ συμπληρώσεως ταύτης, εφ’ όσον εν τω μεταξύ ήθελον εκλείψη οι λόγοι δι’ ους αύται εχορηγήθησαν. Ή ισχύς του παρόντος Δ/τος άρχεται δύο μήνας μετά την δημοσίευσιν τούτου εις την Εφημερίδα της Κυβερνήσεως. Εις τον αυτόν επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 